laion/Wikipedia-Exotic huggingface dataset:
ברנטה (כפר)

ברנטה (בהונגרית: Berente) הוא כפר במחוז בורשוד-אבאוי-זמפלן שבצפון מזרח הונגריה. לא ידוע רבות על יהודים בכפר מלבד תיעוד של שבעה הרוגים מהכפר בשואה באתר יד ושם. ונתונים על כמות היהודים שגרו בכפר שנים מועטות. קדושי מישקולץ והסביבה - הקהילות מהידשנמטי עד מזוקובשד ומאוזד עד סרנטץ', הרב שלמה פסטרנק, 1970, עמוד 189. מדיה וקבצים בנושא ברנטה בוויקישיתוף אתר האינטרנט הרשמי של ברנטה (בהונגרית) חללי השואה של ברנטה באתר יד ושם מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
מוח'תאר אולד דאדה

מוח'תאר אולד דאדה (בצרפתית: Mokhtar Ould Daddah, בערבית: مختار ولد داداه; 25 בדצמבר 1924 – 14 באוקטובר 2003) היה נשיאה הראשון של מאוריטניה מקבלת עצמאותה ב-1960 ועד הדחתו בהפיכה צבאית ב-1978. נולד בבוטימיליט שבדרום-מערב מאוריטניה, אז חלק מאפריקה המערבית הצרפתית. לאחר שלמד לימודי אסלאם, החל לעבוד בממשל הצרפתי המקומי כמתורגמן. לאחר מכן למד משפטים בפריז והיה למאוריטני הראשון בעל תואר אקדמי. ב-1955 התקבל ללשכת עורכי הדין בדקר (בירת סנגל). עם שובו לארצו נבחר ליו"ר מועצת מפלגת האיחוד הפרוגרסיבי המאוריטני (Union Progressiste Mauritanienne, UPM). ב-1959 ייסד את מפלגת האיחוד המאוריטנית (PRM – Parti de Regroupement Mauritanien; حزب التجمع الموريتاني חזב אלתג'מע). המפלגה נבנתה כך שתייצג את כל הקבוצות האתניות במדינה (ערבים "לבנים", ערבים "שחורים" ואפריקאים ממוצא לא-ערבי) וזכתה בניצחון מוחלט בבחירות שנערכו אותה שנה וגרפה את כל המושבים במועצה המחוקקת. תחת הנהגתו של דאדה, שהציג ממשל יציב ומאוזן, קיבלה מאוריטניה את עצמאותה מצרפת בנובמבר 1960. באוגוסט 1961 אושררה משרתו כנשיא בבחירות שנערכו במדינה. לאחר קבלת העצמאות חתר דאדה לאיחוד כל הכוחות והמפלגות במדינה. בדצמבר איחד את כל ארבע המפלגות למפלגה יחידה – מפלגת העם (PPM – Parti du Peuple Mauritanien ; حزب الشعب الموريتاني חזב אלשעב) וכונן משטר חד-מפלגתי בפועל. החוקה שגובשה ב-1964 הגדירה את מפלגת העם כמפלגה החוקית היחידה וכוננה משטר סמכותני. דאדה הצדיק גישה זו בכך שארצו, הנחשלת ומרובת הקבוצות האתניות, עדיין אינה בשלה לדמוקרטיה רב-מפלגתית, שעלולה להתדרדר לכדי מלחמת אזרחים. המדינה הוכרזה כ"אסלאמית, לאומית, ריכוזית, סוציאליסטית". ב-1971 נבחר דאדה ליו"ר ארגון אחדות אפריקה. בשנות השבעים הכתה באזור בצורת קשה. עובדה זו יחד עם ירידת הביקוש העולמי לברזל, מוצר הייצוא העיקרי של מאוריטניה, גרם למשבר כלכלי עמוק. ב-1975, עם הסתלקות ספרד מסהרה המערבית עקב הסכמי מדריד, תבעו מרוקו ומאוריטניה ריבונות על הטריטוריה וחילקו אותה ביניהן. במקום קמה תנועת מחתרת בשם חזית פוליסריו, בתמיכת אלג'יריה שנלחמה לעצמאות החבל. מלחמות מאוריטניה, החלשה ממילא, באזור החלישו אותה כלכלית ואף שברו את האחדות בין הקבוצות האתניות במדינה, כאשר שבטים אפריקאים סירבו להילחם במה שתפסו כסכסוך פנים-ערבי ושבטים אחרים העדיפו להצטרף לחזית פוליסריו ולסייע למחתרת נגד הממשלה. ב-10 ביולי 1978 פרצה הפיכה צבאית. החונטה צבאית שהחליפה את שלטונו של דאדה נסוגה מהתביעה על סהרה המערבית והפסיקה את מצב הלוחמה. באוגוסט 1979, לאחר כשנת מאסר, הורשה דאדה לצאת לגלות בצרפת. שם ארגן דאדה תנועה לכיבוש מחדש של ארצו, Alliance pour une Mauritanie démocratique, AMD. ב-18 במרץ 1981 פיקד מקום מושבו בצרפת על הפיכת-נגד במאוריטניה. ההפיכה נכשלה וראשיה הוצאו להורג. ב-17 ביולי 2001 הוענקה לדאדה חנינה והוא הוזמן לשוב למאוריטניה. אולם באותה עת היה כבר חולה ואושפז בבית חולים בפריז, שם נפטר ב-14 באוקטובר 2003. גופתו הוטסה למאוריטניה, שם נקבר. מדיה וקבצים בנושא מוח'תאר אולד דאדה בוויקישיתוף Mokhtar Ould Daddah: First president of Mauritania, נקרולוג באינדפנדנט, 18 באוקטובר 2003 "Independence and Civilian Rule", Robert E. Handloff, ed. Mauritania: A Country Study, Washington: GPO for the Library of Congress, 1988 מוח'תאר אולד דאדה, באתר אנציקלופדיה בריטניקה (באנגלית) Mauritania lays president to rest, ידיעה ב-BBC
ש"ח (פירושונים)

האם התכוונתם ל... שקל חדש – (בראשי תיבות: ש"ח) ה'ש"ח – השנה העברית ב-1547 – 1548 שומר חינם – (בראשי תיבות: ש"ח) שטר חוב – (בראשי תיבות: ש"ח) ש"ח וילקומיץ – שמחה חיים (בראשי תיבות: ש"ח) וילקומיץ ש.ח. – ראשי תיבות ל"שידור חוזר" בטלוויזיה שח (פירושונים) רשימת ראשי תיבות וקיצורים ל-ש"ח באתר קיצורים וראשי תיבות בעברית.
סיבוב שני

סיבוב שני (באנגלית: Second Act) הוא סרט קומדיה רומנטית משנת 2018 בבימויו של פטר סגל ובכיכובם של ג'ניפר לופז, ליאה רמיני, ונסה הדג'נס, טריט ויליאמס ומיילו ונטימיליה. הסרט עוסק באשה בשנות הארבעים לחייה שמעוניינת לעבוד בעבודה שהיא אוהבת, ויצא לאקרנים ב-21 בדצמבר 2018. מאיה ורגאס היא אישה בשנות הארבעים לחייה העובדת בחנות כלבו של רשת גדולה. היא מעוניינת לקבל קידום, אך נדחית כיוון שאין לה תואר או תעודת בגרות. כשבן של חברה שלה בונה לה זהות ממוחשבת מזויפת, היא מתקבלת לעבודה בחברת קוסמטיקה ענקית, ומתקדמת בסולם הדרגות עד שהיא מוצאת את בתה זואי. שנאלצה למסור לאימוץ בלידתה, וחושפת את זהותה האמיתית. בתה זואי נעלבת. אך לבסוף הן משלימות. את נעימת הנושא של הסרט "Limitless" שרה ג'ניפר לופז בעצמה. את השיר כתבה סיה ביחד עם ג'סי שטקין. השיר יצא כסינגל הראשון והפותח מתוך פסקול הסרט, ב-16 בנובמבר 2018. הקליפ הנלווה של השיר יצא לאור ב-20 בדצמבר 2018. ג'ניפר לופז – מאיה ורגאס - אמא של זואי . ליאה רמיני – ג'ואן ונסה הדג'נס – זואי וגאס קלארק - בתה הביולוגית של מאיה ובתו המאומצת של אדרסון. טריט ויליאמס – אנדרסון קלארק- אביה המאמץ של זואי לשעבר שרה ורגאס . אנאלי אשפורד – הילדי - עובדת של מאיה . דן בוקטינסקי – ארתור - עובדת של מאיה. פרדי סטרומה – רון אפסון- חבר של זואי בתה של מאיה. מיילו ונטימיליה – טריי- בן זוגה של מאיה המגלה שלמאיה יש ילדה בשם זואי . לארי מילר – ווייסקופף צ'רלין יי – אריאנה- חברתה של מאיה. דייב פולי – פליקס הרמן- המעסיק לשעבר של אוטו. אלן אייסנברג – צ'ייס - בת זוגו של אוטו. דיירדר פריאל – אנט - חברתה של מאיה. ג'ון ג'יימס קורנין – אוטו - עוזר למאיה בתחרות נגד בתה זואי. אתר האינטרנט הרשמי של סיבוב שני (באנגלית) סיבוב שני, ברשת החברתית אקס (טוויטר) "סיבוב שני", במסד הנתונים הקולנועיים IMDb (באנגלית) "סיבוב שני", באתר AllMovie (באנגלית) "סיבוב שני", באתר Rotten Tomatoes (באנגלית) "סיבוב שני", באתר Box Office Mojo (באנגלית) "סיבוב שני", באתר Metacritic (באנגלית) "סיבוב שני", במסד הנתונים הקולנועיים KinoPoisk (ברוסית) סיבוב שני "Second Act (2018)". Box Office Mojo. נבדק ב-17 בפברואר 2019. {{cite web}}: (עזרה) JenniferLopezVEVO (2018-12-20), Jennifer Lopez - Limitless from the Movie "Second Act" (Official Video), נבדק ב-2019-04-24
אבוד (כפר)

אבוד (בהונגרית: Abod) הוא כפר זעיר במחוז בורשוד-אבאוי-זמפלן שבצפון מזרח הונגריה. בכפר התגוררו יהודים מעטים. מדיה וקבצים בנושא אבוד בוויקישיתוף אתר האינטרנט הרשמי של אבוד (בהונגרית) מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
מפל אנחל

מפל אנחל (בספרדית: El Salto Ángel; שמות מקומיים: Kerepakupai Merú או Parekupa Vena) הוא מפל המים הגבוה בעולם. גובהו 979 מטרים, כאשר 807 מתוכם הם נפילה חופשית. המפל נמצא בחלק המערבי של הפארק הלאומי קנאימה שבוונצואלה, שם נמצא אחד ההרים השטוחים הגבוהים בעולם. מפל אנחל הוא אחד ממוקדי התיירות המפורסמים בוונצואלה. אף שתואר לראשונה בתחילת המאה ה-20 על ידי החוקר ארנסטו דה סנטה קראז, התפרסם המפל בעולם רק משנת 1933 כאשר נתגלה מחדש על ידי הטייס האמריקאי ג'ימי אנג'ל (בהיגוי בשפה הספרדית: "אנחל"). ג'ימי אנג'ל נולד בספרינגפילד שבמיזורי ב-1899. בשנת 1936, בעת שחיפש זהב, הנחית את מטוסו על ראש המפל. המפל קרוי כיום על שמו. משמעות המילה "אנחל"/"אנג'ל" היא "מלאך", אולם ילידי המקום קראו למפלים "פה השטן". הגובה הרשמי של המפל נקבע על ידי אגודת נשיונל ג'יאוגרפיק ב-1949. ספרו של דייוויד מוט "Angels Four" מתאר את הטיפוס הראשון אל ראש המפל. מפל אנחל ממוקם באזור ג'ונגל מבודד בוונצואלה, וטיול אליו אינו דבר פשוט. המטייל יצטרך לטוס אל הפארק הלאומי קאנאימה, לצאת מהעיירה קאנאימה, שעל גדות נהר קאראו, ומשם לשוט בסירה עד המפל. המסע עשוי להימשך עד 24 שעות. בימים מעוננים, שבהם הראות מוגבלת, ייתכן שהמפל לא ייראה. בחודשים החמים יש יותר סיכוי לראות את המפל, אך זרימת המים עלולה להיות חלשה יותר. מדיה וקבצים בנושא מפל אנחל בוויקישיתוף נתוני מפל אנחל, באתר World Waterfall Database (באנגלית) מאמר על ג'ימי אנג'ל הוגו צ'אווס: יש להשיב למפל הגבוה בעולם את שמו הילידי, באתר הארץ, 21 בדצמבר 2009 מפל אנחל, באתר אנציקלופדיה בריטניקה (באנגלית) שיאי העולם של גינס, Tallest single drop in a waterfall Highest Waterfalls of the World
אקו

האם התכוונתם ל... אקו (בעל חיים) – אחת החיות שצוינו במקרא ככשרות למאכל, מזוהה עם הסוג יעל, ובפרט עם המינים עז הבר ויעל נובי אקו/אכו (Echo) בהקשר להד אכּוֹ – נימפה במיתולוגיה היוונית (מקור המילה Echo, הד באנגלית) Echo (קרי אֶקוֹ) – הד, החזרה של קול "אקו לב" – אקוקרדיוגרפיה, בדיקת אולטרה סאונד רפואית של הלב אקו (eco) כקיצור לאקולוגיה אקולוגיה – ענף בביולוגיה החוקר את יחסי הגומלין בין האורגניזמים השונים ובינם לסביבה אקו-אנרכיזם – ענף באנרכיזם המשלב קיימות ואנרכיזם אקו 99FM – תחנת רדיו אזורית שעסקה עד 2016 בנושאי איכות הסביבה אקו-ויקי – אתר אינטרנט מבוסס ויקי המכיל תוכן אנציקלופדי בנושאי קיימות, סביבה והגנת הסביבה אקו-ספירה – מתחם חינוכי בגן המדע על שם קלור המשמש לעריכת ניסויים והמחשות בתחום מדעי הסביבה מקומות אקו (קמרון) – עיירה בקמרון פארק אקו – אתר טבע בקולורדו, ארצות הברית אישים אומברטו אקו (Eco;‏ 1932–2016) – סופר ופילוסוף איטלקי אקו (ראפרית) (ילידת 1988) – אקו אריאל מורגנשטרן, ראפרית, זמרת ומפיקה ישראלית דמויות מר אקו – דמות בסדרת הטלוויזיה אבודים, ראו אבודים - דמויות אקו (קומיקס) – דמות בדיונית מבית מארוול קומיקס ECU (פירושונים) אקוסטיקה – ענף בפיזיקה העוסק בחקר הקול ראו גם סימני כשרות בבעלי חיים#חיות שהותרו לאכילה במפורש
פונטיאק סטאר צ'יף

פונטיאק סטאר צ'יף (באנגלית: Pontiac Star Chief) היא מכונית סלון אשר יוצרה על ידי יצרנית הרכב האמריקאית פונטיאק מבית ג'נרל מוטורס בין השנים 1954–1966. 4 דלתות - סדאן (כל הדורות). 2 דלתות - קופה (דור ראשון, דור שני, דור שלישי, דור שישי). 2 דלתות - קבריולה (דור ראשון, דור שני, דור שלישי) 2 דלתות - סטיישן - חלון רוחבי אחורי מוסט כלפי מעלה, וחלק תחתון של דלת אחורית מושטח. (דור שני, דור שלישי). 4 דלתות - סטיישן - חלון רוחבי אחורי מוסט כלפי מעלה, וחלק תחתון של דלת אחורית מושטח. (דור שני, דור שלישי). דגמים: "Star Chief Deluxe Serie 28" "Star Chief Custom Serie 28" דגמים: "Star Chief Custom Safari Serie 27" "Star Chief Serie 28" "Star Chief Custom Serie 28" דגמים: "Star Chief Custom Safari Serie 27" "Star Chief Super Deluxe Serie 28" דגמים: "Custom Star Chief Serie 24" "Star Chief Serie 24" דגם: "Star Chief Serie 26" דגמים: "Star Chief Serie 256" "Star Chief Executive Serie 256" "פונטיאק סטאר צ'יף", שנת 1954 - קבריולט "פונטיאק סטאר צ'יף", שנת 1955 - קבריולט "פונטיאק סטאר צ'יף", שנת 1957 - קופה "פונטיאק סטאר צ'יף", שנת 1957 - קופה "פונטיאק סטאר צ'יף", שנת 1957 - סטיישן, 2 דלתות "פונטיאק סטאר צ'יף", שנת 1958 - סטיישן "פונטיאק סטאר צ'יף", שנת 1958 - קופה "פונטיאק סטאר צ'יף", שנת 1960 - קופה "פונטיאק סטאר צ'יף", שנת 1961 "פונטיאק סטאר צ'יף", שנת 1962 "פונטיאק סטאר צ'יף", שנת 1966 "פונטיאק סטאר צ'יף", שנת 1966 - קופה פונטיאק מדיה וקבצים בנושא פונטיאק סטאר צ'יף בוויקישיתוף פונטיאק סטאר צ'יף, סרטון באתר יוטיוב פונטיאק סטאר צ'יף, סרטון באתר יוטיוב פונטיאק סטאר צ'יף, סרטון באתר יוטיוב Gunnell, John: Standard Catalog of American Cars 1946–1975. Krause Publication, Iola (2002), ISBN 0-87349-461-X. Kelly Flory, American Cars, 1946-1959 Every Model Every Year, McFarland & Company, Inc., Publishers, 2008, ISBN 978-0-7864-3229-5. "פונטיאק סטאר צ'יף", שנת 1957 - מפרט טכני carfolio.com/specifications/models/car "פונטיאק סטאר צ'יף", שנת 1954 - מפרט טכני carfolio.com/specifications/models/car "פונטיאק סטאר צ'יף", שנת 1957 - תמונות cargurus.com/Cars/1957-Pontiac-Star-Chief-Pictures-c15647#pictureId "פונטיאק סטאר צ'יף", שנת 1955 - תמונות conceptcarz.com/vehicle/z13998/pontiac-star-chief-series-28 [ https://www.conceptcarz.com/s14717/pontiac-star-chief.aspx#menu "פונטיאק סטאר צ'יף", שנת 1957] conceptcarz.com/s14717/pontiac-star-chief.aspx
האקדמיה לאמנויות היפות

האקדמיה לאמנויות היפות (בצרפתית: Académie des Beaux-Arts) היא אגודה של מלומדים צרפתים שנוסדה ב-1816 עם איחודן של: האקדמיה המלכותית לציור ולפיסול (נוסדה ב-1648 על ידי הצייר שארל לה ברון, שהיה בן חסותו של הקרדינל מזראן); האקדמיה המלכותית למוזיקה (נוסדה ב-1669 על ידי לואי הארבעה עשר, מלך צרפת והחל ב-1672 נוהלה על ידי ז'אן-בטיסט לולי, שהיה מלחין החצר); האקדמיה המלכותית לאדריכלות (נוסדה ב-1671 על ידי ז'אן-בטיסט קולבר, שהיה שר הבינוי והאמנות של לואי הארבעה עשר, מלך צרפת). הנשיא הנוכחי של האקדמיה הוא האדריכל אלן-שארל פרו, שהתמנה לתפקיד בשנת 2021. סגנית הנשיא היא אסטריד דה לה פורסט ממדור החריטה. החברים באקדמיה לאמנויות היפות מחולקים לתשעה מדורים: ציור, פיסול, אדריכלות, חריטה, הלחנה, יצירה אמנותית בקולנוע ובווידאו, צילום, כוראוגרפיה (החל מ-2018) וחברים בלתי תלויים. האקדמיה לאמנויות יפות מעניקה חמישה פרסים ייעודיים: פרס ליליאן בטנקור לשירת מקהלה פרס קרן סימון וצ'ינו דל דוקה למוזיקה פרס פייר קרדן לעיצוב פרס פרנסואה-ויקטור נורי פרס קרן פייר ג'יאנדה מדיה וקבצים בנושא האקדמיה לאמנויות היפות בוויקישיתוף אתר האינטרנט הרשמי של האקדמיה לאמנויות היפות (בצרפתית) האקדמיה לאמנויות היפות, ברשת החברתית פייסבוק האקדמיה לאמנויות היפות, ברשת החברתית אקס (טוויטר) האקדמיה לאמנויות היפות, ברשת החברתית אינסטגרם Académie des Beaux-Arts, Alain Charles Perrot, www.academiedesbeauxarts.fr ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
הסופר קאפ האיטלקי 2017

הסופר קאפ האיטלקי 2017 היה המהדורה ה-30 של הסופר קאפ האיטלקי. הוא נערך ב-13 באוגוסט 2017, בסטאדיו אולימפיקו, שברומא, איטליה. לאחר שיובנטוס זכתה גם באליפות הסרייה א' לעונת 2016/17 וגם בגביע האיטלקי של אותה העונה. המשחק נערך בין יובנטוס לבין סגנית מחזיקת הגביע האיטלקי, לאציו. לאציו ניצחה במשחק בתוצאה 3-2, וזכתה בגביע זה בפעם הרביעית בתולדותיה. עונת 2017/2018 בסרייה א' מורג'יה: "הגיע ללאציו לנצח" יובנטוס 2 - 3 לאציו: לאציו מכניסה למשחק את אלסנדרו מורג'יה שהפך את התוצאה בדקה ה-90 והעניק ללאציו את הגביע
יואב גרוס

יואב גרוס (נולד ב-9 בספטמבר 1973) הוא מפיק ישראלי. גרוס החל לעבוד כמפיק בשנת 1993. בהמשך הקים את חברת "יואב גרוס הפקות" אשר עוסקת בייצור סדרות, פיתוח והפקת תוכן מקורי, כמו גם פורמטים בינלאומיים. כן גרוס הבעלים של חברת "גאגא בוקינג", המשמשת לייצוג אמנים. ב-2002 הפיק את "שידורי המהפכה" בכיכובם של אסי כהן וגורי אלפי. באותה שנה הפיק גם את "ערב אדיר" בהנחייתו של אדיר מילר. בשנת 2003 הפיק את הסיטקום "אחד העם 1". ב-2010 יצא הספין-אוף "אחד העם 101". באותה שנה הפיק גם את "המופע המרכזי". בשנת 2005 הפיק את התוכנית "הכל זז עם דודו טופז". באותה שנה הפיק גם את "המאסטרו" סדרה דוקו-קומית על חייו של צביקה פיק. מספטמבר 2006 הפיק את "הכל 10 עם דודו טופז". באותה שנה הפיק את "החברים של נאור". ב-2007 הפיק את "כישרון או כישלון". בשנים 2008–2012 הפיק את צחוק מעבודה. באותה שנה הפיק גם את "שבוע סוף" ששודרה עד 2010. בשנת 2009 הפיק את התוכנית "הרווק" עם דודו אהרון. ב-2010 הפיק את "קצר משפחתי". ב-2011 הפיק את הגרסה הישראלית של וייפאאוט. ב-2012 הפיק את "מצב כפית" ואת "שישי עד הגג". ב-2013 הפיק את "נשות הכדורגלנים". באותה שנה הפיק גם את "תנ"ך בחרוזים" ששודרה בחינוכית. החל מאפריל 2013 גרוס מפיק את "חברות". בספטמבר 2014 זכתה התוכנית בפרס "ורד הזהב" (Rose d'or). כמו כן נמכרה הסדרה לערוץ TF1 של צרפת, ומכאן שיהיה הפורמט הישראלי המתוסרט הראשון שיעלה בפריים-טיים הצרפתי. הסדרה נמכרה גם לרשת CBS. [דרוש מקור][מפני ש...] החל מאפריל 2013 מפיק את "שנות ה-80" שיצרו האחים שלום ומני אסייג. ב-2014 הפיק את "מי נתן לך רישיון". באותה שנה הפיק את "היהודים באים". ובשנת 2015 הפיק את "מלחמת המינים" תוכנית בידור קומית בהנחייתם של שלום אסייג וליטל שוורץ. באותה שנה הפיק גם את "השוטר הטוב" בכיכובו של יובל סמו. כן החל מאוקטובר 2015 מפיק את "אלישע". ב-2016 הפיק את "שותפים" בכיכובו של חן מזרחי. באותה שנה הפיק את "הסטנדאפיסטים" עם רשף לוי, ושנה לאחר מכן הפיק את "הכלום הגדול", סיטקום מדע בדיוני לילדים. באותה שנה הפיק גם את "להיות אבא" עם טל פרידמן. מנובמבר 2017 הפיק את "הערב יהיו כאן" תוכנית אירוח בהנחייתו של ירון ברובינסקי. באותה שנה הפיק את "צפוף". החל מינואר 2018 מפיק את "כפולה" בכיכובה של נועה קירל. במרץ 2019 עלתה הסדרה "פאנץ" בהפקתו. בשנים 2020–2024 עלתה הסדרה "מנאייכ" בהפקתו, בתאגיד השידור הישראלי. הסדרה מנתה שלוש עונות ו־30 פרקים. ב-2021 עלו הסדרות "שקופים" ו"בני אור" בהפקתו. ב-2023 עלתה הסדרה "לעוף על אנה" והוקרן הסרט "ההילולה" שהפיק. ב-2023 הפיק את הסדרה "בני מצווה" בכאן חינוכית הסדרה עלתה בנובמבר 2023. ב-2024 עלתה הסדרה "רוח צפונית" בהפקתו. גרוס נשוי ואב לשלושה. אתר האינטרנט הרשמי של יואב גרוס יואב גרוס, במיזם "אישים" לתיעוד היצירה הישראלית יואב גרוס, במסד הנתונים הקולנועיים IMDb (באנגלית) ענת ג'ורג'י, יואב גרוס: "לא ברור אילו תכנים אנשים ירצו לצרוך אחרי המלחמה", באתר TheMarker‏, 24 בנובמבר 2023
מילטון מרגאי

סר מילטון אוגוסטוס סטרייבי מרגאי (באנגלית: Sir Milton Augustus Strieby Margai;‏ 7 בדצמבר 1895 – 28 באפריל 1964) היה רופא ומדינאי. כיהן כראש ממשלת סיירה לאון מ-1954 ועד מותו. בין 1954 לעצמאות המדינה ב-1961 כיהן כראש השרים ("פרימייר") של המושבה סיירה לאון הבריטית. נולד בדרום-מערב המושבה, למשפחה מבני המנדה (אחת משתי הקבוצות האתניות בסיירה לאון). למד בבית ספר אנגליקני ולאחר מכן בקולג' לרפואה באוניברסיטת דרהאם באנגליה והשתלם ברפואה טרופית בליברפול. ב-1926 היה הרופא הראשון והדוקטור הראשון יליד סיירה לאון. ב-1928 שב לרצו והחל לפעול למען שיפור תנאי ההיגיינה והמצב הרפואי בחברה. הוא נדד במחוזות המושבה וביקש לשלב שיטות מודרניות במסורות הריפוי והמיילדות המסורתיות. בפרט עסק בהכשרת מיילדות מסורתיות לשיטות רפואיות היגייניות. בשנות ה-30 נכנס כחבר המוצעה המחוקקת של המושבה. ב-1950 ייסד את מפלגת העם של סיירה לאון (Sierra Leone People's Party – SLPP) לאחר הבחירות שהתקיימו ב-1951 כיהן כשר בריאות, חקלאות וייעור. ב-1954 נבחר מרגאי השמרן הפרו-בריטי לראש השרים. אחיו, אלברט מרגאי, הנהיג את האופוזיציה, מפלגת העם הלאומית (People's National Party), שהשתתפה בקואליציה עם מפלגת העם החל מ-1960. ב-1958 הציג מרגאי חוקה עתידית למדינה העצמאית, שהדגישה את המשטר הפרלמנטרי ואת זיקת המדינה לחבר העמים הבריטי. ב-1960 ניהל מרגאי את השיחות בין מדינתו לבין מזכיר המושבות, איאן מקלאוד וב-27 באפריל 1961 הכריז על עצמאותה של סיירה לאון. הכינוי לו זכה בפי העם היה "Pa" (אבא). שנה לאחר מכן זכה לניצחון נוסף בבחירות הראשונות במדינה העצמאית והיה לראש הממשלה הנבחר הראשון שלה. גישתו הייתה ליצור ממשלה רחבה ולשתף בשלטון שרים בני קבוצות אתניות רבות ככל האפשר. הוא ביקש ליצור תנופה של מודרניזציה בחינוך, בבריאות ובחקלאות ופיתח תוכניות הסברה לאוכלוסייה, שהייתה רובה ככולה אנלפביתית. עם זאת, גורמים במפלגתו ובקבוצה האתנית שלו, המדנה, מתחו ביקורת על החיבוק הרחב מדי, לטענתם, שהעניק לקבוצות אופוזיציוניות ולשבטים אחרים. ב-1950 קיבל תואר סר חבר המועצה המלכותית. SIR MILTON AUGUSTUS STRIEBY MARGAI 1895-1964) ARCHITECT OF SIERRA LEONE INDEPENDENCE AND FIRST PRIME MINISTER, ביוגרפיות של אישים היסטוריים ב-Sierra Connection Sir Milton Margai Dead at 68; Prime Minister of Sierra Leone; Physician and Peoples Party Leader Guided Nation in 3 Years of Independence, נקרולוג בניו יורק טיימס, 29 באפריל 1964 Sierra Leone: Margai, Sir Milton biography/Milton-Margai מילטון מרגאי, באתר אנציקלופדיה בריטניקה (באנגלית)
Medicina

Medicina (באנגלית: Medicine, ובעברית: תרופה) הוא סינגל שהוקלט על ידי הזמרת-יוצרת הברזילאית אניטה. השיר יצא לאור ב-20 ביולי 2018, על ידי חברת התקליטים וורנר מיוזיק גרופ, כסינגל שלא מתוך אלבום. השיר הגיע למקום ה-15 במצעד שבפורטוגל, וה-14 במצעד שבצ'ילה. השיר נכתב והופק על ידי אניטה, מאוריציו מונטאנר, ג'ון לאונה, מריו קסרס ואנדי קליי. השיר הוא שיר בסגנון הרגאטון. עבור השיר יצא קליפ שיווקי מיוחד שהועלה לרשת הזרמת המדיה ספוטיפיי, בסמוך לצאתו של השיר. בנוסף לכך, הועלה השיר לרשת הזרמת המדיה ספוטיפיי. הווידאו קליפ הנלווה שצולם לשיר הועלה לערוץ היוטיוב של אניטה ב-20 ביולי 2018. הקליפ בוים על ידי 36 גראדוס, אשר ביים עבורה גם את קליפ השיר "Machika". בקליפ משולבים שלל צבעים שונים. בין היתר, צולם הקליפ בקולומביה, הונג קונג, הודו, ארצות הברית, אפריקה הדרומית וברזיל. נכון למרץ 2019, מונה הצפיות של הקליפ עומד על כ-133 מיליון צפיות. מידע על הסינגל "Medicina" באתר מיוזיק בריינז מילות השיר "Medicina" באתר Genius סרטון השיר "Medicina" באתר יוטיוב Warner Music Group Official Website, Warner Music Group Official Website (באנגלית) portuguesecharts.com - Anitta - Medicina, portuguesecharts.com monitorLATINO, Title, charts monitorLATINO (בספרדית) Anitta – Medicina (באנגלית), נבדק ב-2019-03-05 Anitta lança clipe vertical de "Medicina" exclusivamente no Spotify, B9, ‏2018-08-10 (בפורטוגזית) Medicina (באנגלית), נבדק ב-2019-03-05 Anitta (2018-07-20), Anitta - Medicina (Official Music Video), נבדק ב-2019-03-05 Anitta libera lyric video vertical de “Medicina”, que cresce internacionalmente, POPline, ‏2018-08-22 (בפורטוגזית) "Medicina", novo clipe de Anitta, passa de 10 milhões de visualizações em 24 horas, entretenimento.uol.com.br (בפורטוגזית) Gold & Platinum, RIAA (באנגלית)
גבעת הרקפות (קריית ביאליק)

גבעת הרקפות היא שכונה בקריית ביאליק שנוסדה בעשור הראשון של המאה ה-21. השכונה נבנתה בתחילת עשור הראשון של המאה ה-21 והתושבים הראשונים בה התאכלסו בשנת 2005. היא הוקמה במזרח העיר על קרקע של מינהל מקרקעי ישראל כשכונה המיועדת למשפרי דיור, וממוקמת מזרחית לכביש עוקף קריות. סמוך לשטח הבנוי של השכונה, פעלה בשנות ה-50 מעברת "עיר המפרץ". השכונה בנויה בצורה מעגלית, כך שבמעגל החיצוני נבנו יחידות הדיור בשכונה, ובמעגל הפנימי קיימים מעט מבני ציבור ומסחר. הבנייה בשכונה מאופיינת בבנייה רוויה, ללא בתים צמודי קרקע, והיא כוללת פארקים ושטחים פתוחים רבים. בשנת 2006 במהלך מלחמת לבנון השנייה פגעו בשכונה שתי רקטות אשר שוגרו על ידי החזבאללה. אחת מהן גרמה לנזק לכ-80 דירות. בשכונה ישנם כ-9 גני ילדים. בשנת 2015 נפתח בשכונה בית ספר יסודי "רקפות" אשר נבנה בבנייה ירוקה. הרחובות בשכונה נקראים על שמות פרחים וצמחים, למעט בבנייני "שער הרקפות", בהם הרח' המרכזי והגן הציבורי קרויים ע"ש ראש הממשלה לשעבר יצחק שמיר. הרחוב הגדול והארוך ביותר בשכונה הוא רחוב "יקינטון", שגם מקיף את השכונה. נכון לשנת 2018 התגוררו בשכונה כ-3,800 תושבים.. בשכונה פועל מרכז מסחרי, הכולל בין היתר: סופרמרקט, מספרה, פיצרייה וסניפי קופות החולים כללית ומכבי. כמו כן, פועל בשכונה בית כנסת לצד אולם כנסים. רנית נחום-הלוי, גבעת הרקפות בקרית ביאליק התייקרה בעשרות אחוזים עקב מיתוג טוב, באתר TheMarker‏, 25 בספטמבר 2010 אסף מרדכי, ‏קרית ביאליק, זיו בכפר - גבעת הרקפות, באתר גלובס, 27 בפברואר 2005 אחיה ראב"ד, קריית ביאליק: שלטים במקומות נפילת הקטיושות, באתר ynet, 13 ביולי 2007 קריית ביאליק – בית ספר רקפת, חלוץ במיזם הבניה הירוקה, באתר רשויות שער הרקפות, באתר חברה כלכלית ביאליק ליליה נחמן, צעירה ומשפחתית: הצצה לגבעת הרקפות בקרית ביאליק, באתר ynet, 4 באוגוסט 2018 הרב פנחס מרטון, פייסבוק - פתיחת אולם הכנסים של בית הכנסת בגבעה, באתר www.facebook.com
עורק שלפוחית השתן התחתון

עוֹרֵק שַׁלְפּוּחִית הַשֶּׁתֶן הַתַּחְתּוֹן (TA: arteria vesicalis inferior), שנקרא בעבר גם בריבוי הָעוֹרְקִים הַשַּׁלְחוּפִיִּים הַזְּנָבִיִּים (arteriae vesicales caudales), הוא עורק באגן בזכרים היוצא מעורק הכסל הפנימי ומספק דם לחלקה התחתון של שלפוחית השתן, לבלוטת הערמונית ולשלפוחית הזרע. העורק ההומולוגי בנקבה הוא עורק הנרתיק. העורק יוצא מהחטיבה הקדמית של עורק הכסל הפנימי ונע מתחת לצפק ברצועת שלפוחית השתן הצדית לעבר קרקעית שלפוחית השתן. לעיתים הוא יוצא מגזע משותף יחד עם עורק החלחולת האמצעי. במהלכו מסתעפים ממנו ענפי הערמונית, אשר בסופם משיקים עם הענפים המקבילים להם בצד הנגדי. לעיתים גם מסתעף ממנו עורק צינור הזרע המספק דם לצינור הזרע. בספרי לימוד אחדים באנטומיה מגדירים כי העורק קיים בנקבה, אם כי כענף קטן של עורק הנרתיק. עורקי שלפוחית השתן העליונים לפי מילון מונחי אנטומיה, תשי"ז של האקדמיה ללשון העברית Moore, Keith L.,, Clinically oriented anatomy, Seventh edition, Philadelphia: Lippincott Williams & Wilkins, 2014, עמ' 351-352 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.